**Axudas individuais a persoas con discapacidade para servizos de promoción da autonomía persoal**

### Obxecto

Convocar axudas individuais, de carácter non periódico, destinadas á adquisición de servizos de promoción da autonomía persoal para persoas con discapacidade empadroadas nun municipio da Comunidade Autónoma de Galicia, coa finalidade de desenvolver e manter a capacidade persoal de controlar, afrontar e tomar decisións acerca de como vivir de acordo coas normas e preferencias propias e facilitar a execución das actividades básicas da vida diaria, de maneira que todas as persoas poidan levar unha vida o máis autónoma posible. **(Fisioterapia, podoloxía, logopedia, atención pedagóxica, atención psiquiátrica, atención psicolóxica, estimulación cognitiva, …)**

### Requisitos das persoas beneficiarias

1. Persoas que teñan recoñecido un **grao de discapacidade igual ou superior ao 33 %**. Considéranse tamén así os pensionistas da Seguridade Social que teñan recoñecida unha **pensión de incapacidade permanente no grao de total, absoluta ou grande invalide**z, e os **pensionistas de clases pasivas** que teñan recoñecida unha pensión de xubilación ou de retiro por incapacidade permanente para o servizo ou inutilidade (artigo 4.2 do Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social).
2. Residir na Comunidade Autónoma de Galicia.
3. Ter unha renda per cápita da unidade familiar de convivencia, calculada nos termos previstos no artigo 9, que non supere o 300 % do [IPREM](https://matiass.xunta.es/index.php?option=com_k2&view=item&id=280) establecido para o ano 2018.
4. Cumprir os requisitos establecidos con carácter xeral para obter a condición de persoa beneficiaria de subvencións no artigo 10 da Lei 9/2007, do 13 de xuño, de subvencións de Galicia.

Será requisito indispensable para poder optar á axuda ao abeiro desta orde, que a entidade/profesional autónomo prestadora/or do servizo de promoción da autonomía persoal figure inscrita/o, con anterioridade ao prazo de finalización de presentación de solicitudes, no RUEPSS.

### Prazo de presentación

Un mes contado a partir do día seguinte ao da publicación no DOG. Ata o **19 de novembro de 2018**



Máis información no Departamento de Servizos sociais. (982559109)

Concello de Ourol